text: Vejle får Naturstyrelsen
  01 oktober 2015 kl. 10.35
  Naturstyrelsen flytter fra Haraldsgade på Østerbro til Gjøddinggård i Randbøl i Trekantsområdet.  I alt vil der fremover være godt 100 medarbejdere i Randbøl.
  Naturstyrelsen deles i to styrelser: Naturstyrelsen og Styrelsen for Vand- og Naturforvaltning. Naturstyrelsen flytter fra Haraldsgade på Østerbro til Gjøddinggård i Randbøl i Trekantsområdet.  I alt vil der fremover være godt 100 medarbejdere i Randbøl.
  Naturstyrelsen vil fremover beskæftige ca. 600 medarbejdere, der er placeret rundt om i landet, og som skal stå for driften af statens skove- og naturarealer på omkring 200.000 hektar.
  I dag arbejder der allerede 25 medarbejdere fra Naturstyrelsen i Randbøl, og de vil få følgeskab af 81 kollegaer.
  Miljø- og fødevareminister Eva Kjer Hansen besøger allerede i eftermiddag kl.  15 den gamle herregård i Randbøl i Trekantsområde, hvor Naturstyrelsen fremover skal bo.
  